Bolalar sog‘lomlashtirish oromgohlari to‘g‘risidagi nizomga o‘zgartirishlar kiritish to‘g‘risida

O‘zbekiston Respublikasining “Kasaba uyushmalari to‘g‘risida”gi Qonuni, O‘zbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik to‘siqlarni qisqartirish bo‘yicha qo‘shimcha chora-tadbirlar to‘g‘risida”gi hamda 2021-yil 24-iyuldagi PF-6269-son “Davlat xizmatlari ko‘rsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari to‘g‘risida”gi Farmonlariga muvofiq O‘zbekiston Respublikasi Xalq ta’limi vazirligi va Sog‘liqni saqlash vazirligi qaror qiladi:
 1. O‘zbekiston Respublikasi Xalq ta’limi vazirligi va Sog‘liqni saqlash vazirligining 2017-yil 24-fevraldagi 2-mh, 80-son qarori (ro‘yxat raqami 2872, 2017-yil 31-mart) (O‘zbekiston Respublikasi qonun hujjatlari to‘plami, 2017-y., 13-son, 212-modda) bilan tasdiqlangan Bolalar sog‘lomlashtirish oromgohlari to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Muqaddimadagi “Kasaba uyushmalari, ularning huquqlari va faoliyatining kafolatlari to‘g‘risida” degan so‘zlar “Kasaba uyushmalari to‘g‘risida” degan so‘zlar bilan almashtirilsin.
 2. 7-bandning uchinchi xatboshisidagi “kasb-hunar kollejlari” degan so‘zlar “professional ta’lim muassasalari” degan so‘zlar bilan almashtirilsin.
 3. 17-bandda:
 uchinchi xatboshi chiqarib tashlansin;
 to‘rtinchi xatboshi uchinchi xatboshi deb hisoblansin.
 4. 27-bandda:
 uchinchi, to‘rtinchi va oltinchi xatboshilar chiqarib tashlansin;
 beshinchi xatboshi uchinchi xatboshi deb hisoblansin.
 5. 53-banddagi “kasb-hunar kollejlarining” degan so‘zlar “professional ta’lim muassasalarining” degan so‘zlar bilan almashtirilsin.